РЕПУБЛИKА СРПСKА
ОПШТИНА ТРНОВО
-Начелник-
Број : 02-014-140/25
Трново, 15.08.2025. године

 На основу члана 348. став 1. Закона о стварним правима (’’Службени гласник Републике Српске’’, бр. 124/08, 3/09, 58/09, 95/11, 60/15, 18/16 – Одлуке УС, 107/19, 1/21 – Одлука УС и 119/21), члана 9. Правилника о поступку јавног конкурса за располагање непокретностима у својини Републике Српске и јединица локалне самоуправе (’’Службени гласник Републике Српске’’, број : 20/12), члана 13. Одлуке о уређењу простора и грађевинском земљишту (''Службене новине Града Источно Сарајево'', број : 1/17 и 6/23) и Одлуке о начину и условима јавне продаје неизграђеног грађевинског земљишта у својини општине (''Службене новине Града Источно Сарајево'', број : 16/25), Начелник општине Трново расписује

**О Г Л А С
о продаји неизграђеног грађевинског земљишта у својини општине Трново**

1. Општина Трново продаје неизграђено грађевинско земљиште у својини Општине Трново, на основу Регулационог плана ''Спортско-рекреационо подручје Јахорина – секција 1'' на подручју општине Трново, и то :
 - к.ч. бр. 3004/403, РАСКРШЋЕ, градилиште, у површини од 1654 м2, уписано у ЛН број : 84 к.о. Делијаш.

2. На земљишту из тачке 1. Огласа планирана је изградња пословног објекта - апартмански смјештај, хоризонталних габарита 20,00 м x 20,00 м, спратности Су + П + 4

+ Пк.

3. Продаја неизграђеног грађевинског земљишта из тачке 1. огласа извршиће се путем усменог јавног надметања – лицитације, која ће се одржати дана 05.09.2025. године, у сали Скупштине општине Трново, ул. Трновског батаљона бр. 84, са почетком у 10:00 часова.

4. Почетна продајна цијена грађевинског земљишта, које се налазe у I стамбено-пословној зони, одређена је на основу процјене тржишне вриједности земљишта од стране вјештака грађевинске струке Бојане Зечевић , Извјештај о процјени од 21.07.2025. године и износи 1.075.100,00 КМ (словима : једанмилионседамдесетпетхиљадастотину и 00/100 конвертибилних марака).

5. Kауција за учешће у лицитацији износи 50.000,00 КМ.

6. Учесници лицитације дужни су утврђени износ кауције уплатити на жиро рачун општине Трново број : 5550020000370169, са назнаком некретнине за коју се кауција плаћа, најкасније до 03.09.2025. године, о чему ће поднијети Kомисији доказ о извршеној уплати.

7. Заинтересована лица могу извршити разгледање земљишта које се продаје, те извршити увид у потребну документацију у просторијама Одсјека за просторно уређење и стамбене послове општине Трново, као и добити информације на телефон 057/610-237, сваког радног дана у времену од 11:00 до 14:00 часова.

8. Продајну цијену наведеног земљишта учесник лицитације са којим ће се закључити купопродајни уговор, обавезан је уплатити у року од 8 дана након прибављеног мишљења Јавног правобраниоца Републике Српске, а прије закључења купопродајног уговора, док ће се предаја земљишта у посјед купцу извршити у року од 8 дана од дана закључења купопродајног уговора, о чему ће сачинити записник о примопредаји.

9. Поступак лицитације спровешће Комисија за спровођење јавног надметања за продају, односно оптерећење правом грађења непокретности у својини општине Трново именована Одлуком Скупштине општине Трново (''Службене новине Града Источно Сарајево'', број : 15/24).

10. Све трошкове израде и провођења купопродајног уговора сноси купац.

11. Ако учесник лицитације, чија је понуда утврђена као најповољнија, одустане од закључења купопродајног уговора, губи право на поврат положене кауције.

12. Пријаве за учешће на лицитацији подносе се до 03.09.2025. године, до 15:00 часова, и то непосредно путем протокола или путем поште на адресу : Општина Трново, ул. Трновског батаљона број : 86- Kомисији за спровођење лицитације са назнаком ’’пријава за лицитацију’’. Уз пријаву приложити копију личне карте/рјешење о регистрацији, доказ о уплати кауције и по потреби нотарски овјерену пуномоћ.

  **НАЧЕЛНИК**

 Мирослав Бјелица